Geen nuus oor ontvoerde SA-paartjie | Maroela Media
Pierre Korkie wat in Jemen ontvoer is
Die regering kon nog nie bepaal waar ‘n Suid-Afrikaanse paartjie, wat in Jemen ontvoer is, hulself bevind nie.
“Verskeie stappe is gedoen in ‘n poging om Pierre en Yolande Korkie te bevry,” het Ebrahim Ebrahim, adjunkminister van die departement van internasionale betrekkinge, Vrydag gesê. “Daar is tans geen inligting oor waar die egpaar aangehou word, wie hulle ontvoer het en waarom hulle ontvoer is nie. Ons doen alles in ons vermoë en ons is in kontak met die familie om te bepaal waar die egpaar hulleself bevind.”
Volgens Ebrahim kry hulle volle samewerking van die regering van Jemen. “Tot dusver was daar nog nie enige inligting van die ontvoerders af nie.”
Gewapende mans het die paartjie verlede maand uit die stad Taiz, Jemen, ontvoer. Die Suid-Afrikaanse ambassadeur, wat in Saoedi-Arabië baseer is, is betrokke in diplomatieke pogings om die paartjie te bevry.
Die paartjie, wat aanvanklik vir toeriste aangesien is, was betrokke in die ontwikkeling van ‘n hotel in Taiz, het Suid-Afrikaanse owerhede verlede maand gesê. Ebrahim het die media gewaarsku om nie te veel besonderhede bekend te maak nie, aangesien dit die egpaar se posisie kan benadeel.
Ebrahim sê berigte wat vroeër aangedui het dat die paartjie deur Al-Qaeda-militante aangehou word, is ongegrond. “Ons kan dié bewering nie staaf nie. Daar is geen bewyse dat die paartjie deur Al-Qaeda ontvoer is nie.”
SA-egpaar glo deur Al-Qaeda aangehou
Stappe om ontvoerde SA-egpaar te bevry
Bloemfontein jemen ontvoer Pierre Korkie yemen yolande korkie
Foto’s: Twee dood in Germiston-vliegongeluk